kardosdrur/scandi-wiki huggingface dataset:
Kallocain

Kallocain er en dystopisk fremtidsroman af den svenske forfatter Karin Boye, der begik selvmord  vinteren 1941. Romanen  udkom i Sverige i 1940.

Romanen foregår i et gennemmilitariseret overvågningssamfund: Verdensstaten, hvor befolkningen bor i underjordiske byer eller industrikomplekser. Alle lejligheder har mikrofoner og kameraer, som politiet fra tid til anden bruger til overvågning. For ikke at blive mistænkt for samfundsundergravende virksomhed inviterer en familie typisk naboen ind som vidne, når mand og kone ønsker at tale sammen, lige som ingen tør føre samtaler i f.eks. elevatoren for ikke at vække mistanke. En stor del af fritiden går med militærøvelser af frygt for angreb fra et lige så militariseret naboland.

I Kemiby nr. 4 udvikler fortælleren, en ung ambitiøs kemiker ved navn Leo Kall, et præparat, der får alle til at tale sandhed – Kallocain. Præparatet bliver afprøvet på forsøgspersoner fra Det Frivillige Offerkorps med temmelig invaliderede medlemmer, et resultat af medicinske forsøg. Arbejdet med Kallocain og præsentationen af det nye middel til afhøringer hos myndighederne medfører personlige forviklinger for fortælleren og roder op i ellers ukendte forhold i samfundet. Hos politiets ledelse overvejes nye love, der ikke bare kan dømme folk for deres ord og gerninger, men for deres tanker og følelser.

Kemiby nr. 4 bliver erobret af nabolandet, Universalstaten, hvortil fortælleren bliver overført som en nyttig fange. Her nedskriver han sin beretning og konstaterer, at bortset fra usikkerheden om sin families skæbne, så er forholdene her ikke så meget anderledes end  i Kemiby nr. 4.

Romaner fra Sverige
Kayhude

Kayhude er en by og en kommune i det nordlige Tyskland, beliggende i Amt Itzstedt i den sydlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Kayhude ligger ved den gamle vejforbindelse mellem Hamborg og Bad Segeberg (Bundesstraße B 432) og floden Alster danner en del af kommunens nord- og østgrænse.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
James Bradley

James Bradley (født 3. marts 1692 i Sherborne i Gloucestershire, død 13. juli 1762 i Chalford) var en engelsk astronom.

Bradley blev 1721 Savilian Professor of Astronomy i Oxford. I 1725 kom han i forbindelse med Samuel Molyneux, der havde et privatobservatorium i Kew, deltog med ham i observationerne af γ Draconis, fortsatte dem senere alene og fandt 1728 i lysets aberration grunden til denne stjernes påfaldende stedforandringer. Hans brev til Halley af december 1728, An account of a new discovered motion of the fixed stars (Philosophical Transactions of the Royal Society 1728) indeholder fænomenets opdagelse og forklaring og viser Bradley som sin tids største iagttager, så at han efter Halleys død 1742 blev Astronomer Royal og direktør for observatoriet i Greenwich. I denne stilling viste Bradley sig ikke alene som den største iagttager, England nogen sinde har ejet, men som en af de største, der overhovedet har levet, af Friedrich Wilhelm Bessel altid omtalt som en vir incomparabilis. Kun Hipparch, Tycho Brahe og Bessel kan stilles ved siden af ham. Det ry, han vidste at skaffe Greenwich, har det senere beholdt, da hans efterfølgere har haft den rigtige takt at arbejde i hans ånd. 

Bradleys første arbejde i Greenwich var at bringe til afslutning de allerede 1727 påbegyndte observationer, der tog sigte på det periodiske led af præcessionen, nutationen, og hvis resultater (observationerne fylder 13 bind i folio), er nedlagt i hans anden, lige så vigtige afhandlinger: On the apparent motion of the fixed stars (Philosophical Transactions 1748). Ved siden heraf observerede han solen, månen, planeterne og fiksstjernerne. Hans fiksstjerneobservationer fra denne tid er bearbejdede af Arthur Auwers. Da Bradley 1750 havde fået anskaffet en ny murkvadrant af John Bird og et passageinstrument, gik han i gang med en lang række meridianobservationer af fiksstjernerne; på grund af den omhyggelighed, hvormed altid instrumenternes fejl og refraktionens virkning blev bestemt, den planmæssige måde, Bradley altid arbejdede efter, rager disse observationer så betydelig over alle tidligere bestemmelser af fiksstjernernes positioner, at de den dag i dag hævder deres plads ved siden af de bedste med moderne og bedre instrumenter udførte meridianobservationer. Bessel har i sin Fundamenta astronomiæ bearbejdet disse 1750—1762 udførte observationer, der under titlen Astronomical observations made at the Royal Observatory at Greenwich (1750—1752) blev udgivne, bind I af Thomas Hornsby (1798), bind II af Abraham Robertson (1805, på ny udgivet af August Ludwig Busch, 1838); manuskriptet ejes af Oxfords Universitetsbibliotek. Bradleys Miscellaneous works and correspondance er udgivet af Stephen Peter Rigaud (1832).

Kilder  

  

Astronomer fra Storbritannien
Professorer fra Storbritannien
Ansatte ved University of Oxford
Modtagere af Copleymedaljen
Faglitterære forfattere fra England
Engelsksprogede forfattere
Briter i 1700-tallet
DM i ishockey for kvinder 1992-93

DM i ishockey for kvinder 1992-93 var turneringen om det fjerde DM i ishockey for kvinder. Mesterskabet blev vundet af HIK, som vandt DM-titlen for kvinder for fjerde gang i træk, og som dermed fortsat havde vundet samtlige DM-titler indtil da.

Kilder / eksterne henvisninger 
 Søren-Mikael Hansen: Sporten 93 - Sportsårbogen (Carlsen), .

1992-93
Ishockey i 1992
Ishockey i 1993
Nahe (Holsten)

Nahe er en by og en kommune i det nordlige Tyskland, beliggende i Amt Itzstedt i den sydlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten. Nahe var før 1970 centrum i det daværende Amt Nahe.

Geografi 
Nahe ligger ved Bundesstraße B 432, den gamle vejforbindelse mellem Hamborg og Bad Segeberg.

Fra 1907 til 1973 gik jernbanen Elmshorn-Barmstedt-Oldesloe (EBO) gennem Nahe, hvor der var station. På den tidligere jernbane er der i dag en cykel- og vandresti.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
DM i ishockey for kvinder 1990-91

DM i ishockey for kvinder 1990-91 var turneringen om det andet DM i ishockey for kvinder. Mesterskabet blev vundet af HIK, som vandt DM-titlen for kvinder for anden gang i træk, og som dermed fortsat havde vundet samtlige DM-titler indtil da.

Kilder / eksterne henvisninger 
 Rasmus Bech: Sporten 91 - Sportsårbogen (Carlsen), .

1990-91
Ishockey i 1990
Ishockey i 1991
René Caillié

René Caillié (født 19. september 1799 i Mauzé-sur-le-Mignon, Deux-Sèvres, død 17. maj 1838 i La Gripperie-Saint-Symphorien ved Rochefort) var en fransk Afrikarejsende.

Caillié er bekendt for den rejse, hvorved han erhvervede sig den af det franske geografiske selskab udsatte pris på 10 000 francs for den rejsende, der først kunde nå Timbuktu. Rejsen varede fra marts 1827 til september 1828 og gik fra Sierra Leone ved Guineabugten til Timbuktu og derfra gennem Sahara til Tanger i Marokko. Han udførte denne eventyrlige rejse alene, forklædt som maurer og med yderst knappe hjælpemidler. Efter sin hjemkomst fik han foruden prisen en årlig pension på 1 000 francs.

Kilder 

 

Opdagelsesrejsende fra Frankrig
Franskmænd i 1800-tallet
Frédéric Cailliaud

Frédéric Cailliaud (født 9. juni 1787 i Nantes, død 1. maj 1869 sammesteds) var en fransk Afrikarejsende. 

Caillaud kom 1815 til Ægypten, hvor han erhvervede sig Mehemed Alis yndest, og af denne blev sendt på en ekspedition ind i landet, hvor han opdagede de oldægyptiske smaragdminer ved Zabarah. I 1819 berejste han sammen med Letorzec oasen Sivah og andre oaser i den libyske ørken. 1821—22 ledsagede han Ibrahim Pascha på hans krigstog til Sennaar og Fasokl. Efter sin hjemkomst til Frankrig blev han 1827 konservator ved museet i Nantes.

Kilder 
  

 

Opdagelsesrejsende fra Frankrig
Franskmænd i 1800-tallet
Personer fra Nantes
Edward Bradley (forfatter)

Edward Bradley (født 25. marts 1827 i Kidderminster, død 12. december 1889 i Lenton) var en engelsk forfatter. 

Bradley studerede teologi i Durham og blev senere præst i Lincolnshire. Under pseudonymet Cuthbert Bede skrev han den humoristiske novelle The adventures of Mr. Verdant Green, an Oxford Freshman (1853—1857), der gjorde megen lykke; han illustrerede selv bogen, som giver livlige og, skønt han selv ikke var Oxfordstudent, mærkelig troværdige skildringer af livet i Oxfords studenter- og universitetskredse. Han leverede bidrag både til Punch og andre tidsskrifter og har endvidere skrevet et par børnebøger som Fairy Fables.

Kilder 

 

Præster fra England
Romanforfattere fra England
Engelsksprogede forfattere
Briter i 1800-tallet
Køge Å

Køge Å er en godt 20 km lang å, der har sit udspring ca. 15 km vest for Køge nordvest for Slimminge mellem Bjæverskov og Ringsted og munder ud i Køge Bugt gennem Køge Havn. 

Det øvre og mellemste af åens løb er reguleret, hvorimod åens nedre forløb i højere grad ligger i et naturligt åleje. Åen løber gennem den fredede Regnemark Mose. Omkring Regnemark har der siden 1963 været leveret vand til Københavns Vandforsyning. Leverancerne af grundvand til København fra området nær åen indebærer, at åen i dele af sit løb til tider er tæt på udtørring.  
Der pumpes grundvand i Køge Å ved Skovhus Vænge. 

Åen løber hovedsageligt mod øst parallelt med motorvej E45, forbi Bjæverskov og Lellinge, hvorefter den krydser Sydmotorvejen og fortsætter langs sydsiden af Køge Ås, ind gennem Køge by, hvor den løber ud i havnen.

Der går en 22 km lang natursti langs åen. Køge Å er levested for den truede fiskeart pigsmerling, hvorfor åen har status af EU-habitatområde: Natura 2000-område nr. 148 Køge Å.

Referencer

Eksterne henvisninger 
 Køgeåstien midterste del 

Vandløb på Sjælland
Å
Steen Träger

Steen Wibe Träger (født 27. januar 1978)er en tidligere dansk professionel fodboldspiller. 

Han har bl.a. spillet for AB og Herfølge Boldklub. Han optrådte primært som forsvarsspiller, men i Herfølge var han også spillende assistenttræner for Auri Skarbalius. 
Steen Wibe Träger er født og opvokset i Kalundborg og spillede i den lokale klub, KGB, hele sin ungdom. Han opnåede her at blive udtaget til Sjællands unionshold fra u15-u17. Allerede som ungdomsspiller debuterede Steen Träger på Kalundborgs førstesenior og her spillede han 3-4 sæsoner inden han blev hentet til den storsatsende københavnerklub AB. Her blev han udtaget første gang i forbindelse med et Europa Cup opgør i Prag, det blev dog først til debut weekenden efter hjemme på Gladsaxe Stadion mod OB. hvor akademikerne hentede en 2-0 sejr, og hvor Steen Träger dagen efter var på rundens hold i flere aviser. 
Herefter spillede Steen Träger fast højre back for et meget stærkt AB indtil en skade satte bremsen i for den unge forsvarsspiller. 
Steen Träger spillede for akademikerne i 6 år, 3 sæsoner i Superligaen og 3 år i første division. 
Efter opholdet i AB skiftede Steen Träger i sommeren 2006 til Herfølge Boldklub, hvor han straks blev gjort til anfører, da klubbens målmandslegende Morten Cramer skiftede til Brøndby IF. Året efter blev Auri Skarbalius ansat som cheftræner og han fik følgeskab af Steen Träger på trænerbænken. 
Med de to ved roret, endte Herfølge på en 4. plads i sæsonen 2007/08 og vandt året efter 1. division og sikrede sig dermed oprykning til Superligaen. 
Efter sin aktive karriere har Steen Träger optrådt for det danske oldboys-landshold i en kamp mod Spanien.
Steen Wibe Träger arbejder nu som lærer på Sportsefterskolen Sjælsølund.

Noter 

Fodboldspillere fra Herfølge Boldklub
Ukraine ved sommer-OL 2016

Ukraine deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Medaljevinderne

Referencer 

Lande ved sommer-OL 2016
2016
Kano under sommer-OL 2016 - C1 200 m (herrer)

Mændenes kanosprint C-1 200 meter ved sommer-OL 2016 i Rio de Janeiro fandt sted den 17. og 18. august på Lagoa Stadium.

Referencer 

Kano og kajak under sommer-OL 2016
Janni Arnth

Janni Arnth Jensen (født 15. oktober 1986) er en dansk tidligere fodboldspiller, som sidst spillede som forsvarsspiller for Rangers W.F.C. i den skotske Scottish Women's Premier League. Hun spillede tidligere for Fiorentina, Arsenal W.F.C., Linköpings FC og for Fortuna Hjørring i Elitedivisionen. 

I perioden 2010–2019 var hun en del af Danmarks kvindefodboldlandshold og fik i alt 93 landskampe, hvor hun scorede to mål. Hun debuterede i en kamp mod  i januar 2010. Hun var udtaget til EM 2017, hvor Danmark fik sølv, og her spillede hun en enkelt kamp. Hun var senest udtaget til landsholdet i 2020, men hendes sidste landskamp blev en venskabskamp i maj 2019 mod .

Hun var med til at sikre Rangers W.F.C. det skotske mesterskab i sommeren 2022, og samtidig udløb hendes kontrakt med klubben. I september samme år meddelte hun, at hun indstillede sin aktive karriere. Hun har UEFA A-trænerlicens.

Hæder

Klub
Fortuna Hjørring
Vinder
 Elitedivisionen: 2009–10

Toer
 Elitedivisionen: 2011–12, 2012–13
 DBU-pokalen: 2012–13

Linköpings FC
Vinder
 Damallsvenskan:  2016, 2017
Vinder
 Svenska Cupen: 2013–14

Referencer

Eksterne henvisninger 

 

Kvindelige fodboldlandsholdsspillere fra Danmark
Fodboldspillere fra Fiorentina Women's F.C.
Nakskov Brandmuseum

Nakskov Brandmuseum eller Sprøjtehuset er et museum i Nakskov, der fremviser brandbiler og brandslukningsudstyr. Den ældste bil er et sprøjtekøretøj af mærket Plymouth fra 1934.

Museet deltager også til arrangementer i lokalområdet med deres brandbiler, heriblandt til beredskabsdag på Knuthenborg Safaripark sammen med Brandmuseet i Nykøbing Falster.

Historie 
Brandvæsnet i Nakskov regnes for at være grundlagt i 1886, da 20 brandmænd blev ansat i byen.

Sprøjtehusets blev grundlagt, da Nakskov Brandmandsforening fik overdraget en gammel brandbil, der var blevet brugt af Nakskov Brandvæsen. I den forbindelse blev der dannet en forening, som kunne vedligeholde bilen. Man fik lov at bruge en gammel brandstation på Elvej i 2002, hvor der også havde været værksted.

I 2007 modtog man en Mercedes-Benz brandbil, der tidligere var blevet brugt af Falck.

I 2010 modtog museet en pumpe af typen BP25. Samme år fik man en vippesprøjte fra 1880'erne, der havde tilhørt Valløby. Restaureringen begyndte først i 2013, og den stod færdig i 2014. I 2011 blev museet udvidet.

Referencer

Eksterne henvisninger 
 Sprojtehuset.dk

Museer i Nakskov
Brandmuseum
Tekniske museer i Danmark
Museer etableret i 2003
Brandmuseum
Den Gamle Smedje (Nakskov)

Den Gamle Smedje eller Skottes Smedje er teknisk arbejdende museum i Nakskov på det vestligste Lolland, der fremviser smedning og traditionelt værktøj og håndværk. Det ligger i en bygning i den gamle håndværkergade i byen, som har fungeret som smedje i byen i over 250 år.

Historie 
Tilegade er den første gade, som blev anlagt i Nakskov, og der har aldrig ligget andet end en smedje på Den Gamle Smedjes adresse, i den tid Nakskov har eksisteret.

I 1855 havde smedens bolig samme udseende som i dag, mens en sidebygning i gården blev ombygget i 1886. Bygningen havde en stald med plads til husdyr. I 1911 var der 8 svende og 3 lærlinge ansat i smedjen.

I 1987 blev Fonden for bevarelse af Skottes Smedje oprettet.

Udstilling 
Udover selve essen findes også værktøj fra smedjen, som er over 200 år gammelt. På loftet fandt man en samling redskaber fra 1833, og disse er overført til byens lokalhistoriske arkiv.

Udover den normale formidling i smedjen deltager museet også i arrangementer i byen og nærområdet. I 2016 fremviste man eksempelvis smedehåndværket på havnen i forbindelse med et stort arrangement i pinsen. Dette foregik i samarbejde med en smed fra Middelaldercentret på det østlige Lolland.

Referencer

Eksterne henvisninger 
 Den gamle Smedie i Nakskov. Film af det arbejdende værksted på YouTube
 Museet, Den gamle smedie i Tilegade - Nakskov -Lolland - Danmark. Film af det arbejdende værksted på YouTube

Museer i Nakskov
Bygninger, konstruktioner og anlæg i Nakskov
Tekniske museer i Danmark
Museer etableret i 1995
Middelalderlandsbyen

Middelalderlandsbyen eller Brøndby Middelalderlandsby er et arkæologisk frilandsmuseum, der beskæftiger sig med middelalderen omkring år 1370. Adgang til museet er gratis, og kan ske hele året.

Landsbyen består af syv små huse og værksteder samt en kirke. Desuden findes et gadekær og haver til nogle af husene.

Museet blev etableret i september 1999 af Brøndby Kommune som et tilbud til kommunens folkeskoler i forbindelse med Middelalder 99. Dette var et år, hvor museer, kulturinstitutioner, teatre og folkeskoler i Danmark fokuserede på middelalderen. Museet bruges fortsat primært af kommunens skoleklasser. Der er dog åbent for almindeligt publikum hver søndag fra maj til august. Derudover afholdes der arrangementer ved fastelavn, sankthans, et forårs- og et høstmarked samt et julemarked.

I foråret 2016 modtog Middelalderlandsbyen en bevilling på 2,5 mio. kr. fra A.P. Møller og Hustru Chastine Mc-Kinney Møllers Fond til almene Formaal til et formidlingscenter på stedet. Projektet skal bestå af to bygninger på 125 m2, der er inspireret af middelalderlige byggemetoder men med moderne faciliteter. Det var planen, at det skulle øge besøgstallet til omkring 20.000. Byggeriet åbnede i 2018. Dette år måtte man grundet tørke afholde sankthans-arrangement uden et egentligt bål.
I 2019 indviede man en ny klosterhave med historiske stauder.

Referencer

Eksterne henvisninger 

 Middelalderlandsbyen

Museer i Region Hovedstaden
Frilandsmuseer i Danmark
Historiske museer i Danmark
Brøndby Kommune
Linköpings FC

Linköpings FC, LFC, Linköpings Fotboll Club, er en fodboldklub i Linköping, som er for elitesport for kvinder. Klubben blev etableret den 4. november 2003 som en elitefodboldsatsning mellem BK Kenty DFF og ishockeyklubben Linköpings HC.Holdet spillede for første gang i Sveriges bedste kvinderække i fodbold, Damallsvenskan i 2004, og målsætningen var at blive blandt de bedste så hurtigt som muligt. Holdet endte først på en 6. plads, derefter en fjerdeplads og den tredje sæson på en tredieplads. Ambitionen var også at få holdet ud i Europa, og det lykkedes i 2009, da holdet blev svenske mestre og kvalificerede sig til UEFA Women's Champions League. I 2016 vandt holdet igen det svenske mesterskab.

Aktuel trup

Statistik i UEFA Women's Champions League 

Alle resulter (ude, hjemme og sammenlagt) viser Linköpings mål først.

a Første kamp.

Referencer 

Kvindefodboldklubber i Sverige
Ante Rukavina

Ante Rukavina (født 18. juni 1986 i Šibenik) er en kroatisk fodboldspiller. Indtil sommeren 2016 var han på kontrakt hos Dinamo Zagreb.

Eksterne henvisninger 
 Ante Rukavinas profil på transfermarkt.com.

Fodboldspillere fra Kroatien
Fodboldspillere fra Panathinaikos
Fodboldspillere fra Hajduk Split
Fodboldspillere fra Dinamo Zagreb
Fodboldspillere fra Viborg FF
Alhaji Gero

Salisu Abdullahi "Alhaji" Gero (født 10. oktober 1993 i Kano) er en nigeriansk fodboldspiller, der siden januar 2016 har været på kontrakt hos Östersunds FK.

Eksterne henvisninger 

 Alhaji Geros profil på transfermarkt.com.

Fodboldspillere fra Nigeria
Fodboldspillere fra Östers IF
Fodboldspillere fra Östersunds FK
Fodboldspillere fra Viborg FF
Carambolebillard

Carambolebillard en betegnelse for flere forskellige afarter af samme disciplin indenfor billard. Fælles for alle er, at der spilles på et bord der er 5 x 10 fod, og uden huller. Der spilles med tre baller og i sin simpleste form, er formålet at ramme (karambolere med) de to andre baller på bordet.
Der findes flere forskellige variationer af carambole, mest kendt er nok ”3-bande-carambole”. Her er formålet at sammensætte serier af pointgivende stød. Hver spiller bliver fra starten tildelt hver sin stødbal, og objektivet er herefter at ramme enten objektballen eller modspillerens stødbal, tre bander og den tilbageværende bal der ikke er ramt endnu.

Discipliner 
 Fri Carambole
 1-bande Carambole
 3-bande Carambole
 Cadre 47/2

Eksterne kilder og henvisninger 

Billard
Coppa Agostoni

Coppa Agostoni er et endagsløb (1.1) i landevejscykling, som arrangeres i Lombardiet i Italien. Løbet blev for første gang arrangeret i 1946, og er en del af UCI Europe Tour.

Vindere

Eksterne henvisninger
Rund um Köln

Rund um Köln er et tysk endagsløb i landevejscykling som arrangeres hvert år i juni. Løbet er blevet arrangeret siden 1908, og er en af de ældste sportsarrangementer i Tyskland. Løbet er af UCI klassificeret med 1.1 og er en del af UCI Europe Tour.

Vindere

Referencer

Eksterne henvisninger 

 

 
Etableret i 1908
Skydning under sommer-OL 2016 - 10 meter luftriffel (herrer)

Mændenes 10 meter luftriffelkonkurrence ved sommer-OL 2016 fandt sted den 8. august 2016.

Referencer 

10 meter luftriffel (herrer)
Dronningens Pakhus

Dronningens Pakhus er en fredet bindingsværksbygning der ligger på Havnegade i Nakskov, der blev opført i 1589, og det er dermed byens ældste verdslige bygning. Den blev opført af enkedronning Sophie til opbevaring af korn. Den blev udvidet i midten af 1600-tallet og er siden blevet renoveret flere gange. I dag er den dog i meget dårlig stand, og bliver ikke brugt.

Historie 
Dronningens Pakhus blev opført omkring 1589-1591, og det blev bygget som en del af et større gårdkompleks, men dog kun i én etage. En stor del af materialerne stammer fra den ældste hovedbygning på Halsted Kloster 6 km øst for Nakskov.

Det blev bygget på ordre fra Frederik 2.'s enke Sophie af Mecklenburg, der således har lagt navn til bygningen. Enkedronningen fik tildelt hele Lolland-Falster, heriblandt Nykøbing Slot og Halsted Kloster, hvor hun drev landbrug. Pakhuset blev brugt til opmagasinering af korn, høstet på dronning Sophies jord, for så at blive udskibet fra Nakskov når det var solgt.

I 1656 byggede mane pakhuset 13-14 fag længere, og det er således kun de 16-17 fag længst ned mod havnen, der stammer fra dronning Sophies tid. Gavlen mod syd blev muret op på ny i sidste halvdel af 1800-tallet.

I 1965 blev bygningen fredet.

Pakhuset har både fungeret som diskotek og som beboelse, men i dag står bygningen tom. Efter en besigtigelse i 2011
konkluderede Center for Bygningsbevaring i Kulturstyrelsen, at bygningen var i meget dårlig stand, særligt fordi at den ikke var blevet vedligeholdt længe. Man vurderede at en total istandsættelse ville koste omkring 8 mio. kr.
I et forslag fra byudviklingsprojektet Byrum i Nakskov vil man renovere bygningen og indrette den som koncert- og kulturhus. Allerede i 2014 havde et udvalg nedsat for at fejre Naksovs jubilæum i 2016, foreslået en udvendig renovering, for at forbedre byrummets udseende.

Beskrivelse 
Bygningen er i dag i to stokværk, og den er 30 fag langt. Tavlerne er gulkalkede mens træværket er malet sort. Den grundmurede gavl mod syd er opført i gule mursten.

Hele bygningen har et rødt tegltag, der dog er af nyere dato (omkring 20-30 år gamle), da de er maskinfremstillede med tagpap under. I den nordlige ende er taget valmet. Indenfor har man flere steder været nødsaget til at opsætte jernbeslag til at holde ydervæg og bjælkelag sammen. Mod øst findes et bevaret hejseværk og tre porte.

Se også 
 Fredede bygninger i Lolland Kommune

Referencer 

Bygninger, konstruktioner og anlæg i Nakskov
Fredede bygninger, konstruktioner og anlæg i Lolland Kommune
Bindingsværksbygninger i Danmark
Slå Flint!

Slå Flint! er det tredje studiealbum fra danske poptrio Folkeklubben. Det blev udgivet d. 26. august 2016. Albummet blev godt modtaget af anmelderne og fik 5/6 stjerner i musikmagasinet GAFFA. DR var også begejstrede over albummet, som var ugens album på P4 København.

Spor 
 "Torben Ulrich"
 "Slå Flint"
 "Poetens Sidste Tog"
 "Blomsten Og Vasen" (Benny Holst cover)
 "Væk Mig"
 "Fabrikken"
 "Overlæge Jacobsen"
 "25/7"
 "Nælden Og Egen"
 "Hvis Jeg Ku'"
 "Nu I Nat"

Referencer

Eksterne henvisninger 
Slå Flint! på discogs

Folkeklubben-album
Album fra 2016